Hans Christian Lillehagen

Hans Christian Lillehagen (født 11. mars 1970 i Hamar) er en norsk politiker. Han var i perioden 2007-2011 leder av bydelsutvalget i Gamle Oslo hvor han representerte Arbeiderpartiet. Han har siviløkonomstudier fra BI (1995) og MPA fra Høgskolen i Lillehammer (2010). Han er generalsekretær i ExtraStiftelsen.

Han startet sitt yrkesliv som forskningsassistent i miljøstudier ved Handelshøyskolen BI. Han var med og startet Stiftelsen for Næringsliv og Bærekraftig Utvikling (Foundation for Business and Sustainable Development) i Norge for World Business Council for Sustainable Development. 

I 1999 startet Lillehagen i Fellesorganisasjonen hvor han var administrativ leder fra 2001 – 2010. I perioden november 2010 - september 2011 var han politisk rådgiver for Oslo Arbeiderparti i forbindelse med kommunevalgkampen.

Han engasjerte seg i politikk fra 2004 og ble Arbeiderpartiets toppkandidat til bydelsutvalget i Gamle Oslo ved valget i 2007. Han ble leder av bydelsutvalget for perioden 2007-2011. Han er varamedlem for Arbeiderpartiet til Oslo bystyre i perioden 2011-2015 og varamedlem til kultur- og utdanningskomiteen.

Hans Christian Lillehagen ble gift 4. august 2011 i Den norske ambassade i Berlin med Anders Gaasland.

Referanser

Eksterne lenker 
 World Business Council for Sustainable Development

Ap-politikere i Oslo
Personer fra Hamar kommune